Определение на Общия съд от 23 август 2023 г. — Nienaber/EUIPO — St. Hippolyt Mühle Ebert (BoneKare)
(Дело T-609/22)1
(Марка на Европейския съюз — Производство за обявяване на недействителност — Словна марка на Европейския съюз „BoneKare“ — Абсолютно основание за недействителност — Описателен характер — Член 7, параграф 1, буква в) и член 52, параграф 1, буква a) от Регламент (ЕО) № 207/2009 (понастоящем член 7, параграф 1, буква в) и член 59, параграф 1, буква a) от Регламент (ЕС) 2017/1001) — Служебна проверка на фактите — Член 95, параграф 1 от Регламент 2017/1001 — Жалба, явно лишена от всякакво правно основание)
Език на производството: немски
Страни
Жалбоподател: Andreas Nienaber (Клопенбург, Германия) (представител: J. Eberhardt, адвокат)
Ответник: Служба на Европейския съюз за интелектуална собственост (представител: T. Klee)
Друга страна в производството пред апелативния състав на EUIPO, встъпила в производството пред Общия съд: St. Hippolyt Mühle Ebert GmbH (Дилхайм, Германия) (представител: M. Gail, адвокат)
Предмет
С жалбата си на основание член 263 ДФЕС жалбоподателят иска отмяна на решението на първи апелативен състав на Службата на Европейския съюз за интелектуална собственост (EUIPO) от 4 август 2022 г. (преписка R 436/2022-1).
Диспозитив
Отхвърля жалбата.
Осъжда г-н Andreas Nienaber да заплати направените от него съдебни разноски и съдебните разноски на St. Hippolyt Mühle Ebert GmbH.
Службата на Европейския съюз за интелектуална собственост (EUIPO) понася направените от нея съдебни разноски.
____________
1     ОВ C 441, 21.11.2022 г.